# Greta Gerwig

Greta Celeste Gerwig (Sacramento, 1983ko abuztuaren 4a) estatubatuar zinema eta telebista aktorea, gidoigilea, zuzendaria eta ekoizlea da. Bere ibilbidearen hasieran, 2006 eta 2009 artean, ospetsu egin zen mumblecore film mugimenduan.
2010etik aurrera, Noah Baumbachekin lan egin zuen hainbat filmetan, besteak beste Greenberg (2010) eta Frances Ha (2012). Horrez gain, urte horietan beste hainbat filmetan agertu zen Damsels in Distress (2011), To Rome with Love (2012), Maggie's Plan (2015) eta Jackie (2016) adibidez.
2017tik aurrera, bere film propioak idazten eta zuzentzen hasi zen, Lady Bird 2017an eta Little Women 2019an. Bi filmek lortu zuten Oscar saietan hautatuak izatea film onenaren kategorian. Gainera, zuzendari onenaren kategorian ere hautatu zuten bere lehenengo filmean.

## Jarduera profesionala
### 2006-2009

2006an, Barnarden ikasten zuen bitartean, papel txiki bat egin zuen Joe Swanbergen saioan, LOL-en, eta Jay Duplass eta Mark Duplassen Baghead filmean agertu zen. Swanbergekin lan egiten hasi zen, eta Hanna Takes the Stairs (2007) sortu zuten. Ondoren, Nights and Weekends (2008) idatzi eta zuzendu zuten bien artean. Film hauen bitartez, mumblecore film mugimenduan funtsezko pertsona izanik, ezaguna bilakatu zen.

### 2010-2016

2010ean, Gerwig Noah Baumbachen Greenberg filmeko protagonista bezala agertu zen Ben Stiller, Rhys Ifans eta Jennifer Jason Leighekin batera. 2011tik 2015era Cartoon Network kateko China, IL marrazki bizidunen telesaileko pertsonai bati ahotsa jarri zion. 2012an, Woody Allenen To Rome with love filmean agertu zen.
Gerwig eta Baumbach-ek elkarrekin idatzi zuten Baumbachek zuzendutako hurrengo filma, Frances Ha, 2013an estreinatu zena. Gerwig protagonista izan zen filmean eta Golden Globe Awardetan aktore onenaren sarirako hautatu zuten, komedia edo musikal kategorian. Hirugarrenez egin zuen lan Baumbachekin Mistress America (2015) filmean.
Ondoren, Gerwig protagonista bezala agertu zen Rebecca Milleren Maggie´s Plan filmean, 2015ean estreinatu zen Torontoko zine-festibalean. Horrez gain, 2016an Sundance eta Berlin zine-festibaletan proiektatu zen. Urte horretan Pablo Larrainen Jackie eta Mike Millsen 20th Century Women filmetan agertu zen baita ere.

### 2017-gaur egun

2017an Lady Bird estreinatu zen. Gerwigen lehen film propioa izan zen, hura idatzi eta zuzendu baitzuen. Filmean agertzen diren aktoreak Saoirse Ronan, Laurie Metcalf, Tracy Letts, Lucas Hedges, Timothée Chalamet, Beanie Feldstein, Stephen McKinley Henderson eta Lois Smith dira. 2017ko Oscar sarietan film onenaren, zuzendari onenaren eta jatorrizko gidoi onenaren sarietarako hautatu zuten. Horrez gain, zuzendari onenaren sarirako hautatu zuten baita, kategoria honetan hautatzen zuten bostgarren emakumea izan zen Oscar sarien historian.
2019an, Little Women zuzendu zuen. 2019ko Oscar sarietan film onenaren eta egokitutako gidoi onenaren sarietarako hautatu zuten besteak beste.
2023ko uztailean estreinatu zen Barbie pelikula zinemetan. 17 egunetan lortu zuen 1.000 milioi dolarreko hesia haustea. Historia egitea lortu zuen, Estatu Batuetako nahiz Europako eta Asiako merkatuetako aretoetan izandako tirada ikusgarriari esker. Margot Robbie aktore australiarrak bizia eman zion Martel etxearen panpinari eta Greta Gerwing zuzendari eta gidoigileak hauxe esan zuen:
   «Bizigarria da Barbieren bizitza mundu errealetik kontatzea»
   «Inoiz ez naiz halako lan handi baten partaide izan, baina ondo pasatzen dut zimenduak berdinak direlako. Barbie nazioartean ezaguna den marka izateak ez dio proiektuari nire inbertsio pertsonaletik ezer kentzen. Titulu honekin Lady Bird edo Litte Women/ Mujercitasekiko intimitatea sentitzen dut»

## Filmografia
### Zinema

| Urtea | Filma | Pertsonaia | Oharrak |
| 2006 | LOL | Greta | |
| 2007 | Hannah Takes the Stairs | Hannah | Gidoigilea ere |
| 2008 | Baghead | Michelle | |
| 2008 | Yeast | Gen | |
| 2008 | Nights and Weekends | Mattie | Ko-zuzendaria, ko-gidoigilea eta ko-ekoizlea ere |
| 2008 | Quick Feet, Soft Hands | Lisa | Film laburra |
| 2008 | I Thought You Finally Completely Lost It | Greta | |
| 2009 | You Wont Miss Me | Bridget | |
| 2009 | The House of the Devil | Megan | |
| 2010 | Greenberg | Florence Marr | |
| 2010 | Art House | Nora Ohr | |
| 2010 | Northern Comfort | Cassandra | Gidoigilea ere |
| 2010 | The Dish & the Spoon | Rose | |
| 2011 | No Strings Attached | Patrice | |
| 2011 | Damsels in Distress | Violet Wister | |
| 2011 | Arthur | Naomi Quinn | |
| 2012 | To Rome with Love | Sally | |
| 2012 | Lola Versus | Lola | |
| 2012 | Frances Ha | Frances Halladay | Gidoigilea ere |
| 2014 | Eden | Julia | |
| 2014 | The Humbling | Pegeen Mike Stapleford | |
| 2015 | Mistress America | Brooke Cardinas | Gidoigilea eta ekoizlea ere |
| 2015 | Maggie's Plan | Maggie Hardin | |
| 2016 | Wiener-Dog | Dawn Wiener | |
| 2016 | Jackie | Nancy Tuckerman | |
| 2016 | 20th Century Women | Abigail Porter | |
| 2017 | The Meyerowitz Stories | Victoria | Ahotsa |
| 2017 | Lady Bird | N/A | Zuzendaria, gidoigilea eta ekoizlea |
| 2018 | Isle of Dogs | Tracy Walker | Ahotsa |
| 2019 | Little Women | N/A | Zuzendaria eta gidoigilea |

### Telebista

| Urtea | Izenburua | Pertsonaia | Oharrak |
| 2011–15 | China, IL | Pony Merks | Ahotsa; 21 atal |
| 2012 | The Corrections | Julia Vrais | Emititu gabeko pilotua |
| 2014 | How I Met Your Dad | Sally | Emititu gabeko pilotua |
| 2015 | Portlandia | Mermaid | Atala: "Doug Becomes a Feminist" |
| 2016 | The Mindy Project | Sarah Branum | 2 atal |
| 2017 | Saturday Night Live | Ms. Reynolds | Atala: "Saoirse Ronan/U2" |

## Erreferentziak

* 1 2 (Ingelesez) Bunbury, Stephanie. (2013-07-19). «Real to reel: The rise of 'mumblecore'» The Sydney Morning Herald (Noiz kontsultatua: 2020-02-24).
* 1 2 (Ingelesez) «Mumblecore Sweetheart Greta Gerwig Goes Mainstream in Noah Baumbach's Film 'Greenberg' -- New York Magazine - Nymag» New York Magazine (Noiz kontsultatua: 2020-02-24).
* ↑ (Ingelesez) «Mumblecore queen Greta Gerwig laughs last in Frances Ha» The Georgia Straight 2013-06-20 (Noiz kontsultatua: 2020-02-24).
* 1 2 (Ingelesez) «Greta Gerwig Feared 'To Rome With Love' Director Woody Allen Would Fire Her (Video)» The Hollywood Reporter (Noiz kontsultatua: 2020-02-24).
* ↑ (Ingelesez) «The 90th Academy Awards | 2018» Oscars.org | Academy of Motion Picture Arts and Sciences (Noiz kontsultatua: 2020-02-24).
* 1 2 (Ingelesez) «2020» Oscars.org | Academy of Motion Picture Arts and Sciences (Noiz kontsultatua: 2020-02-24).
* ↑ (Ingelesez) «Noah Baumbach Hires Mumblecore’s Meryl Streep, Readies Greenberg» Observer 2009-02-10 (Noiz kontsultatua: 2020-02-24).
* ↑ (Ingelesez) Radish, Christina. (2013-11-16). «Greta Gerwig Talks CHINA, IL, the Challenge of Voice Acting, Recording Schedule, and Noah Baumbach's FLAWED DOGS» Collider (Noiz kontsultatua: 2020-02-24).
* ↑ (Ingelesez) «Golden Globes: 'Frances Ha' star Greta Gerwig is 'just very happy right now. I can't make sense!'» EW.com (Noiz kontsultatua: 2020-02-24).
* ↑ (Ingelesez) Kay2015-07-28T15:45:00+01:00, Jeremy. «Toronto to open with 'Demolition'; world premieres for 'Trumbo', 'The Program'» Screen (Noiz kontsultatua: 2020-02-24).
* ↑ (Ingelesez) Kroll, Justin; Kroll, Justin. (2015-10-30). «Greta Gerwig Joins Natalie Portman in ‘Jackie’ (EXCLUSIVE)» Variety (Noiz kontsultatua: 2020-02-24).
* ↑ (Ingelesez) McNary, Dave; McNary, Dave. (2015-05-14). «Annette Bening, Greta Gerwig, Elle Fanning Join ’20th Century Women’» Variety (Noiz kontsultatua: 2020-02-24).
* ↑ (Gaztelaniaz) Llega a los cines ‘Lady Bird’, película por la que Greta Gerwig aspira al Oscar a Mejor Dirección – CIMA – Asociación de mujeres cineastas y de medios audiovisuales. (Noiz kontsultatua: 2020-02-24).
* ↑ «'Lady Bird', la avanzadilla del cine de mujeres en Hollywood» www.publico.es (Noiz kontsultatua: 2020-02-24).
* ↑ (Gaztelaniaz) «‘Mujercitas’, nominada a mejor película en los Oscars 2020» La Vanguardia 2020-02-09 (Noiz kontsultatua: 2020-02-24).
* ↑ (Gaztelaniaz) M.L. (2023-08-07). «'Barbie' revienta la taquilla y rompe la barrera de los 1.000 millones de dólares en 17 días» El Correo (Noiz kontsultatua: 2023-09-11).
* 1 2 3 (Gaztelaniaz) «Greta Gerwig: «Es excitante contar la vida de Barbie desde el mundo real»» La Voz de Galicia 2023-07-21 (Noiz kontsultatua: 2023-09-10).
* Datuak: Q271967
* Multimedia: Greta Gerwig / Q271967